Document ID: 32006R1156

KOMMISSIONENS FORORDNING (EF) Nr. 1156/2006
af 28. juli 2006
om fastlæggelse af budgetlofterne for 2006 for delvis eller fakultativ gennemførelse af enkeltbetalingsordningen, de årlige rammebeløb for den generelle arealbetalingsordning og maksimumsbeløbene for den særskilte sukkerbetaling, der er fastsat ved Rådets forordning (EF) nr. 1782/2003, og om ændring af nævnte forordning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 41, stk. 1 og 1a, artikel 64, stk. 2, artikel 70, stk. 2, artikel 71, stk. 2, artikel 110i, stk. 3 og 4, artikel 110l, stk. 1, artikel 143b, stk. 3, artikel 145, litra i), og artikel 155, og
ud fra følgende betragtninger:
(1)
For de medlemsstater, der gør brug af valgmuligheden i artikel 62 i forordning (EF) nr. 1782/2003 og på grundlag af de afgivne oplysninger, jf. artikel 145, litra i), i nævnte forordning, bør de nationale lofter i bilag VIII til nævnte forordning ændres.
(2)
Fællesskabets bidrag til finansieringen af støtteprogrammer under de særlige foranstaltninger til fordel for den animalske produktion i fjernområderne er fra 2006 fastsat i artikel 23 i Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (2). For de berørte medlemsstater bør de nationale lofter, der er fastsat i bilag VIII til forordning (EF) nr. 1782/2003, derfor fratrækkes beløbet for dette bidrag, der svarer til disse særlige foranstaltninger, som oprindeligt var medtaget i nævnte bilag VIII.
(3)
De nationale lofter, der er fastsat i bilag VII, afsnit K, punkt 2, til forordning (EF) nr. 1782/2003, bør tilpasses, idet der tages hensyn til de seneste oplysninger om cikorie, og de nationale lofter, der er fastsat i nævnte forordnings bilag VIII, bør tilpasses i overensstemmelse hermed, uden at de samlede beløb dog ændres.
(4)
De lofter, der er fastsat i bilag VII, afsnit K, punkt 2, til forordning (EF) nr. 1782/2003, bør også tilpasses, idet der tages hensyn til de mængder, der indgår i sukkerkvoten og inulinsirupkvoten, og som i en medlemsstat blev fremstillet af sukkerroer og cikorie, der blev dyrket i en anden medlemsstat i løbet af produktionsårene 2000/01 til 2005/06. De nationale lofter, der er fastsat i nævnte forordnings bilag VIII og VIIIa, bør tilpasses i overensstemmelse hermed.
(5)
For de medlemsstater, der i 2006 gennemfører enkeltbetalingsordningen, som er fastsat i afsnit III i forordning (EF) nr. 1782/2003, bør budgetlofterne for hver af betalingerne i henhold til artikel 66 til 69 i nævnte forordning fastsættes for 2006.
(6)
For de medlemsstater, der i 2006 gør brug af valgmuligheden i artikel 70 i forordning (EF) nr. 1782/2003, bør budgetlofterne for de direkte betalinger, der er udelukket fra enkeltbetalingsordningen, fastsættes for 2006.
(7)
For de medlemsstater, der gør brug af overgangsperioden i henhold til artikel 71 i forordning (EF) nr. 1782/2003, bør budgetlofterne for de direkte betalinger, der er opført i bilag VI til nævnte forordning, fastsættes for 2006.
(8)
Det maksimale støttebeløb til olivenplantager, jf. artikel 110i, stk. 3, i forordning (EF) nr. 1782/2003, bør tilpasses i forhold til værdien af koefficienten i forordningens bilag VII, afsnit H, og det beløb, der tilbageholdes i henhold til nævnte artikels stk. 4, og som de pågældende medlemsstater har anmeldt, og de i bilag VIII fastsatte nationale lofter bør tilpasses i overensstemmelse hermed. Der skal ikke fastlægges beløb for de medlemsstater, der har besluttet at fastsætte koefficienten i bilag VII, afsnit H, til 1.
(9)
Fællesskabets maksimale bidrag til finansieringen af arbejdsprogrammer, der er udarbejdet af godkendte erhvervsdrivende inden for olivenoliesektoren, bør fastsættes i forhold til den tilbageholdelseskoefficient, der er omhandlet i artikel 110i, stk. 4, i forordning (EF) nr. 1782/2003, og som de pågældende medlemsstater har anmeldt.
(10)
Maksimumsbeløbet for den samlede støtte til tobak, jf. artikel 110l, stk. 1, i forordning (EF) nr. 1782/2003, bør tilpasses i forhold til værdien af koefficienten i forordningens bilag VII, afsnit I, som de pågældende medlemsstater har anmeldt, og de i forordningens bilag VIII fastsatte nationale lofter bør tilpasses i overensstemmelse hermed. Der skal ikke fastlægges beløb for de medlemsstater, der har besluttet at fastsætte koefficienten i bilag VII, afsnit I, til 1.
(11)
Af klarhedshensyn bør de budgetlofter, der gælder for enkeltbetalingsordningen for 2006, offentliggøres, efter at de lofter, der er fastsat for betalingerne i henhold til artikel 66 til 70 i forordning (EF) nr. 1782/2003, er fratrukket de ændrede lofter i bilag VIII til nævnte forordning.
(12)
Maksimumsbeløbet for de midler, som stilles til rådighed for de medlemsstater, der tiltrådte EU i 2004, og som skal anvende den generelle arealbetalingsordning for den særskilte sukkerbetaling i 2006, jf. artikel 143ba i forordning (EF) nr. 1782/2003, bør fastsættes på basis af deres meddelelse.
(13)
For de medlemsstater, der tiltrådte EU i 2004 og i 2006 vil anvende den generelle arealbetalingsordning i henhold til afsnit IVa i forordning (EF) nr. 1782/2003, bør de årlige rammebeløb for 2006 fastsættes i henhold til artikel 143b, stk. 3, i nævnte forordning.
(14)
Forordning (EF) nr. 1782/2003 bør ændres i overensstemmelse hermed.
(15)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
1. Budgetlofterne for 2006, jf. artikel 66 til 69 i forordning (EF) nr. 1782/2003, er fastsat i bilag I til nærværende forordning.
2. Budgetlofterne for 2006, jf. artikel 70, stk. 2, i forordning (EF) nr. 1782/2003, er fastsat i bilag II til nærværende forordning.
3. Budgetlofterne for 2006, jf. artikel 71, stk. 2, i forordning (EF) nr. 1782/2003, er fastsat i bilag III til nærværende forordning.
4. Budgetlofterne for 2006 for enkeltbetalingsordningen, jf. afsnit III i forordning (EF) nr. 1782/2003, er fastsat i bilag IV til nærværende forordning.
5. De årlige rammebeløb for 2006, jf. artikel 143b, stk. 3, i forordning (EF) nr. 1782/2003, er fastsat i bilag V til nærværende forordning.
6. Maksimumsbeløbene for de midler, som Tjekkiet, Letland, Litauen, Ungarn, Polen og Slovakiet får stillet til rådighed til den særskilte sukkerbetaling i 2006, jf. artikel 143ba, stk. 4, i forordning (EF) nr. 1782/2003, er fastsat i bilag VI til nærværende forordning.
Artikel 2
Fællesskabets maksimale bidrag til finansieringen af arbejdsprogrammer, der er udarbejdet af godkendte erhvervsdrivende inden for olivenoliesektoren, jf. artikel 110i, stk. 4, i forordning (EF) nr. 1782/2003, fastsættes til:
(Mio. EUR)
Grækenland
11,098
Frankrig
0,576
Italien
35,991
Artikel 3
I forordning (EF) nr. 1782/2003 foretages følgende ændringer:
1)
I artikel 110i, stk. 3, første afsnit, affattes tabellen således:
(Mio. EUR)
Spanien
103,14
Cypern
2,93
Malta
0,07
Slovenien
0,17
2)
I artikel 110l, stk. 1, affattes tabellen således:
(Mio. EUR)
2006-2009
Tyskland
21,287
Spanien
70,599
Frankrig
48,217
Italien (undtagen Puglia)
189,366
Portugal
8,468
3)
I bilag VII, afsnit K, punkt 2, affattes tabel 1 som angivet i bilag VII til nærværende forordning.
4)
Bilag VIII affattes som angivet i bilag VIII til nærværende forordning.
5)
Bilag VIIIa affattes som angivet i bilag IX til nærværende forordning.
Artikel 4
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juli 2006.

Labels: 5
6